**โครงการปรับปรุงขั้นตอนและระยะเวลาการปฏิบัติการ ประจำปีงบประมาณ ๒๕๕๗**

**๑. หลักการและเหตุผล**

**หลักการ**

ตามมาตรา ๓/๑ แห่งพระราชบัญญัติระเบียบบริหารราชการแผ่นดิน(ฉบับที่ ๕) พ.ศ. ๒๕๔๕ ซึ่งเป็นกฎหมายที่กำหนดแนวทางการปฏิรูประบบราชการได้วางกรอบแนวทางการบริหารราชการไว้ว่า การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพ มีความคุ้มค่าในเชิงภารกิจ การลดขั้นตอนการปฏิบัติงานและยุบเลิกหน่วยงานที่ไม่จำเป็น การกระจายอำนาจการตัดสินใจ การอำนวยความสะดวกและตอบสนองความต้องการของประชาชน และพระราชกฤษฎีกาว่าด้วย หลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ หมวด ๕ การลดขั้นตอนการปฏิบัติงาน เป็นการกำหนดหน้าที่ให้ส่วนราชการปฏิบัติเพื่อเป็นการลดระยะเวลาในการพิจารณาสั่งการอนุญาต อนุมัติ หรือการปฏิบัติราชการที่มีผลโดยตรงต่อประชาชน ให้เกิดความสะดวกรวดเร็ว โดยวิธีการกระจายอำนาจการตัดสินใจ การจัดตั้งศูนย์บริการร่วมเป็นต้น

**เหตุผล**

เพื่อเป็นการปฏิบัติงานที่ก่อให้เกิดความรวดเร็ว และอำนวยความสะดวกในการให้บริการประชาชน และสอดคล้องกับพระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. ๒๕๔๖ (หมวด ๕) การลดขั้นตอนการปฏิบัติงาน องค์การบริหารส่วนตำบลท่าจะหลุง จึงได้จัดทำโครงการลดขั้นตอนและระยะเวลาการปฏิบัติราชการเพื่อพัฒนาประสิทธิภาพการปฏิบัติงาน และการให้บริการประจำปีงบประมาณ ๒๕๕๗ รวมทั้งเพื่อเป็นการเสริมสร้างความเข้าใจอันดี ทัศนคติที่ดีต่อกัน ระหว่างผู้ให้บริการ คือ คณะผู้บริหาร พนักงาน กับผู้รับบริการ คือ ประชาชนผู้มาติดต่อประสานงานกับองค์การบริหารส่วนตำบล

**๒. วัตถุประสงค์**

๑. เพื่อเป็นการลดขั้นตอนการปฏิบัติงาน การให้บริการประชาชนขององค์การบริหารส่วนตำบลท่จะหลุง

๒. เพื่อให้การปฏิบัติงานเกิดความรวดเร็ว และอำนวยความสะดวกให้แก่ประชาชน

๓. เพื่อให้สอดคล้องกับพระราชกฤษฎีกา ว่าด้วยหลักเกณฑ์การบริหารกิจการบ้านเมืองที่ดี พ.ศ. ๒๕๔๖ (หมวด ๕) การลดขั้นตอนการปฏิบัติงาน

๔. มีการปรับทัศนคติ วิธีคิด วิธีการทำงานของบุคลากรให้คำนึงถึงผลลัพธ์ในการบริการประชาชนผู้มารับ

บริการ

**๓. เป้าหมาย**

องค์การบริหารส่วนตำบลท่าจะหลุง จะกำหนดจัดทำโครงการลดขั้นตอนและระยะเวลาการปฏิบัติการ โดยกำหนดระยะเวลาและเป้าหมายการให้บริการในปีงบประมาณ ๒๕๕๗ ดังนี้

1. ปรับปรุงระบบการทำงานของแต่ละกระบวนงานเพื่อให้มีระบบบริการที่เชื่อมต่อระหว่างศูนย์บริการร่วม และหน่วยงานเจ้าของเรื่อง ทั้งในด้านเอกสารส่งต่องานระบบการรับเงินและกำหนดระยะเวลาดำเนินการของแต่ละกระบวนงาน

/๒. ปรับปรุงเอกสารคำขอในกระบวนงานต่างๆ

**- ๒ –**

๒. ปรับปรุงเอกสารคำขอในกระบวนงานต่างๆ เพื่อให้เข้าใจง่ายและเกิดความสะดวกในการกรอกเอกสาร

๓. จัดพิมพ์รายละเอียดและจัดบอร์ดประชาสัมพันธ์เกี่ยวกับหลักฐานที่ประชาชนต้องใช้ประกอบ

๔. พิจารณาภารกิจของหน่วยงาน ว่าเรื่องใดสมควรมอบหมายอำนาจการตัดสินใจ เกี่ยวกับการอนุญาต การสั่ง การอนุมัติ เกี่ยวกับการปฏิบัติราชการแทน หรือดำเนินการอื่น กรณีไม่มีผู้ดำรงตำแหน่งที่รับผิดชอบนั้นโดยตรง เพื่อให้เกิดความคล่องตัวและเป็นการอำนวยความสะดวก

**๔. ระยะเวลาดำเนินการ**

ปีงบประมาณ พ.ศ.๒๕๕๗

**๕.วิธีการดำเนินการ**

๑. เขียนเสนอโครงการเพื่อขออนุมัติดำเนินการ

๒. แต่งตั้งคณะทำงานปรับปรุงขั้นตอนและระยะเวลาการปฏิบัติราชการ

๓. ประชุมคณะทำงาน

๔. ประกาศกำหนดระยะเวลาการให้บริการ

๕. ประกาศให้ประชาชนทราบโดยทั่วกัน

**๖. สถานที่ดำเนินการ**

องค์การบริหารส่วนตำบลท่าจะหลุง

**๗. งบประมาณ**

- การให้บริการลดขั้นตอนและระยะเวลาการให้บริการไม่ได้ใช้งบประมาณในการดำเนินการ

**๘. ผู้รับผิดชอบโครงการ**

สำนักงานปลัด องค์การบริหารส่วนตำบลท่าจะหลุง อำเภอโชคชัย จังหวัดนครราชสีมา

**๙. ผลที่คาดว่าจะได้รับ**

๑. ประชาชนได้รับความสะดวกรวดเร็วและมีความพึงพอใจในการรับบริการ

๒. องค์การบริหารส่วนตำบลท่าจะหลุง สามารถลดขั้นตอนและระยะเวลาการปฏิบัติราชการได้ตาม

กำหนดไว้

๓. พนักงาน พนักงานจ้าง ขององค์การบริหารส่วนตำบลท่าจะหลุงมีจิตสำนึก และทัศนคติที่ดีในการบริการประชาชน

**๑๐. การติดตามประเมินผล**

๑. จากการสังเกต

๒. จากแบบสำรวจความพึงพอใจผู้รับบริการ



# ประกาศองค์การบริหารส่วนตำบลท่าจะหลุง

**เรื่อง การลดขั้นตอนและระยะเวลาการปฏิบัติราชการเพื่อประชาชน**

---------------------------------

ตามที่องค์การบริหารส่วนตำบลท่าจะหลุงได้กำหนดกระบวนการ ขั้นตอน และระยะเวลาการปฏิบัติราชการเพื่ออำนวยความสะดวกและตอบสนองความต้องการของประชาชน และสอดคล้องกับพระราชกฤษฎีกา ว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 นั้น

เนื่องด้วยปัจจุบัน องค์การบริหารส่วนตำบลท่าจะหลุง ได้รับการถ่ายโอนภารกิจเพิ่มมากขึ้นกว่าเดิมเพื่อให้การปรับลดกระบวนการ และขั้นตอนการให้บริการครอบคลุมภารกิจขององค์การบริหารส่วนตำบล จึงได้ปรับปรุงกระบวนการขั้นตอนและระยะเวลาการให้บริการขึ้นใหม่ ซึ่งจะเป็นการเพิ่มประสิทธิภาพในการให้บริการประชาชน และใช้เป็นแนวทางการปฏิบัติงานของเจ้าหน้าที่ให้เป็นมาตรฐานเดียวกัน ลายละเอียดตามเอกสารที่แนบท้ายประกาศนี้

จึงประกาศมาให้ทราบโดยทั่วกัน

ประกาศ ณ วันที่ 9 เดือน มกราคม พ.ศ. 2557

มานิตย์ นิจกระโทก

( นายมานิตย์ นิจกระโทก )

นายกองค์การบริหารส่วนตำบลท่าจะหลุง